คปภ.แนะนำประชาชนซื้อประกันจลาจล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คปภ.แนะประชาชนซื้อความคุ้มครองภัยก่อการร้ายและจลาจล เบี้ยเริ่มต้น 10 บาทต่อความคุ้มครอง 1 แสนบาท
นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ. ขอแนะนำให้สถานที่ประกอบการ ห้างร้าน รวมถึงประชาชนที่อยู่ในละแวกดังกล่าวซื้อประกันภัยการจลาจลและภัยก่อการร้าย เพื่อเป็นการรองรับความเสียหายที่อาจจะเกิดขึ้นต่อชีวิตและทรัพย์สิน จากเหตุการณ์ชุมนุมของคนเสื้อแดงที่สี่แยกราชประสงค์ 
สำหรับในกรณีของการประกันวินาศภัยนั้น การทำประกันภัย โดยทั่วไปจะมีข้อยกเว้นความเสียหายที่เกิดจากภัยจลาจลและภัยก่อการร้าย ดังนั้นหากต้องการซื้อภัยดังกล่าวเพิ่มเติมก็สามารถซื้อได้ โดยสำหรับกรมธรรม์ประกันอุบัติเหตุส่วนบุคคลสามารถซื้อความคุ้มครอง การนัดหยุดงาน การจลาจล การที่ประชาชนก่อความวุ่นวายถึงขนาดลุกฮือต่อต้านรัฐบาล โดยจ่ายเบี้ยประกันภัยเพิ่ม 1030 บาท และการก่อการร้ายจ่ายเบี้ยประกันภัยเพิ่ม 10100 บาท ต่อความคุ้มครองประกันภัย 1 แสนบาท
กรมธรรม์ประกันชีวิตจะให้ความคุ้มครองการเสียชีวิตทุกกรณี แต่ถ้าซื้อสัญญาเพิ่มเติมประกันสุขภาพ จะไม่ได้รับความคุ้มครองในส่วนของค่ารักษาพยาบาลเนื่องจากการบาดเจ็บในการเข้าร่วมชุมนุม แต่หากซื้อสัญญาเพิ่มเติมอุบัติเหตุ ขยายความคุ้มครองภัยฆาตกรรมและจลาจล จะได้รับความคุ้มครองจากการชุมนุมด้วย เบี้ยจะไม่เกิน 150 บาทต่อปี คุ้มครองวงเงิน 1 แสนบาท